**KISBÉR VÁROS POLGÁRMESTERE**

**K I S B É R**

**E l ő t e r j e s z t é s**

Kisbér Város Önkormányzatának Képviselő-testülete **2025. április 11.-i** ülésére

**Tárgy**: Jelentés a lejárt határidejű határozatok végrehajtásáról.

**232/2024.(VII.17.) KVÖKt. határozat:**

A képviselő-testület ezen határozatában támogatta, hogy a Kisbér, Szabadság utca 2/A. szám alatti épület homlokzatára Kincsem emléktábla kerüljön felhelyezésre. A tábla vésési és felhelyezési költségét, bruttó 178.000, - Ft-ot a 2024. évi költségvetés terhére biztosította.

Utasította a Kisbéri Közös Önkormányzati Hivatalt, hogy az ingatlan tulajdonosának a figyelmét hívja fel arra, hogy a táblát köteles a felszerelés helyén megőrizni, eléje csak olyan növényt ültethet, mely nem takarja el a táblát és az épület felújítása esetén is köteles a tábla változatlan helyen történő elhelyezését biztosítani.

A tábla kihelyezése megtörtént.

**264/2024.(IX.12.) KVÖKt. határozat:**

A képviselő-testület ezen határozatában az AvEnGarde VSE részére országos versenyek megtartására a Zsivótzky Gyula Sportcsarnok használatát nettó 12.000, - Ft. + áfa / óra bérleti díjon biztosítja az egyesület által megjelölt időpontokban. Az edzések megtartásához a sportcsarnok használatát térítés mentesen biztosítja, felhívta az egyesület figyelmét arra, hogy a téli időszakban a sportcsarnok használatában korlátozások kerülhetnek bevezetésre, utasította a Kisbéri Közös Önkormányzati Hivatalt a fentiek szerinti szerződés előkészítésére és felhatalmazott annak aláírására, utasította Fülöp Zsoltot, hogy az AvEnGarde VSE-vel az versenyidőpontokat egyeztesse, a sportcsarnok használatot tegye lehetővé.

A szerződés megkötésre került.

**22/2025. (I.17.) KVÖKt. határozat:**

A képviselő-testület ezen határozatában az alábbi munkákat rendelte meg Törzsök Sándortól az ajánlatában szereplő díjon:

- a Kis utcában az 1. házszámtól a 7. házszámig terjedő szakaszon árok tisztítást bruttó 30.000,- Ft. összegen;

- a H-Kossuth L. utca – Jáger utca kereszteződésében járda szakasz tisztítást bruttó 30.000,- Ft. összegen;

- a Dohány utca 2/A. házszámtól a 38. házszámig terjedő szakaszon járda szakasz tisztítást bruttó 140.000,- Ft. összegen.

Utasította a Kisbéri Közös Önkormányzati Hivatalt a fenti feltételeket tartalmazó szerződés előkészítésére és felhatalmazott annak aláírására.

A munkálatok költségét a 2025. évi költségvetésben rendelte el tervezni.

A szerződés megkötésre került.

**24/2025. (I.17.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt árajánlatok bekérésére a 2870 Kisbér, Kossuth Lajos utca járda páros oldalának tervezése (vízelvezetési munkarésszel együtt) vonatkozásában az előterjesztés szerinti műszaki tartalommal az alábbi cégektől:

- Rösszer Róbert,

- Partner Mérnöki Iroda Kft,

- Mogyorósi László,

- Via-Trita Kft.

Utasította a Kisbéri Közös Önkormányzati Hivatalt, hogy a 2025. évi költségvetés során a járdaszakasz felújításának költségével számoljon.

Az ajánlatok bekérésre kerültek.

**78/2025. (II.14.) KVÖKt. határozat:**

A képviselő-testület ezen határozatában a kisbéri 1730/5 hrsz. alatti önkormányzati ingatlant bruttó 9.800.000, - Ft. összegen meghirdette eladásra.

Utasította a Kisbéri Közös Önkormányzati Hivatalt, hogy az eladásról szóló pályázati felhívást a helyben szokásos módon tegye közzé.

Az ingatlan meghirdetésre került.

**82/2025. (II.25.) KVÖKt. határozat:**

A képviselő-testület e határozatában a 2025.02.25.-i rendkívüli képviselő-testületi ülés napirendjét fogadta el.

A napirendek megtárgyalásra került.

**91/2025. (III.14.)** **KVÖKt. határozat:**

A képviselő-testület e határozatában a 2025.03.14.-i képviselő-testületi ülés napirendjét fogadta el.

A napirendek megtárgyalásra került.

**92/2025. (III.14.) KVÖKt. határozat:**

A képviselő-testület e határozatában elfogadja a lejárt határidejű határozatok végrehajtásáról szóló jelentést.

A napirend megtárgyalásra került.

**93/2025. (III.14.) KVÖKt. határozat:**

A képviselő-testület e határozatában tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A napirend megtárgyalásra került.

**93/2025. (III.14.) KVÖKt. határozat:**

A képviselő-testület e határozatában tudomásul vette Siklósi József tervező úr által az ún. Lovarda déli épület vonatkozásában készített tervek átdolgozását az előterjesztés tartalmának megfelelően, mely az ÁNTSZ előírásait, valamint a fogorvosok igényeit is tartalmazza.

Az érintettek tájékoztatása megtörtént.

**98/2025. (III.14.) KVÖKt. határozat:**

A képviselő-testület e határozatában tulajdonosi hozzájárulását adta a Komárom-Esztergom Vármegyei Rendőr-főkapitányságnak a 2870 Kisbér, Batthyány tér 4/e. szám alatt lévő ingyenes használatú bérlemény előadó teremében rögzített bútorzat eltávolítására.

A tulajdonosi hozzájárulás kiadása megtörtént.

**100/2025. (III.14.) KVÖKt. határozat:**

A képviselő-testület e határozatában elfogadta a 2024. évi adóügyi feladatokról szóló beszámolót az előterjesztés szerint, és köszönetét fejezte ki Kisbér Közös Önkormányzati Hivatal adóügyi ügyintézőinek a lelkiismeretes munkájukért.

Az érintett adóügyi ügyintézők tájékoztatása megtörtént.

**101/2025. (III.14.) KVÖKt. határozat:**

A képviselő-testület ezen határozatában a nemzeti köznevelésről szóló 2011. évi CXC. törvény 83. § (2) bekezdés b) és d) pontjában kapott felhatalmazás alapján, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20.§-a szerinti előírások alapján:

- Az óvodai beíratások időpontjának a 2025. április 22. és 2025. április 26. 8:00 óra és 15:00 óra közötti időszakot jelölte ki.

- Az óvoda felvételi körzetét Kisbér és Hánta teljes területében határozta meg.

- A 2025/2026. évben az indítható óvodai csoportok számát 8 csoportban (7 Kisbéren + 1 kihelyezett csoport Hánta) határozta meg.

- Felkérte a jegyzőt, hogy a döntésről értesítse az óvodát, és gondoskodjon a beiratkozás helyben szokásos módon történő kihirdetéséről.

Az érintett intézményvezető tájékoztatása megtörtént.

**105/2025. (III.14.) KVÖKt. határozat:**

A képviselő-testület ezen határozatában elfogadta a Wass Albert Művelődési Központ és Városi Könyvtár 2024. évi munkájáról szóló beszámolót a kiadott anyagnak megfelelően. Egyúttal köszönetét fejezte ki az intézmény vezetőjének és minden dolgozójának.

Az érintettek tájékoztatása megtörtént.

**106/2025. (III.14.) KVÖKt. határozat:**

A képviselő-testület ezen határozatában tudomásul vette a Wass Albert Művelődési Központ és Városi Könyvtár 2025. évi kulturális rendezvénytervét előterjesztésnek megfelelően.

Az érintettek tájékoztatása megtörtént.

**109/2025. (III.14.) KVÖKt. határozat:**

A képviselő-testület ezen határozatában nem támogatta a WellMediCall egészségügyi szolgáltatás megrendelését.

Utasította a Kisbéri Közös Önkormányzati Hivatalt az érintett szolgáltató tájékoztatására.

Az érintettek tájékoztatása megtörtént.

**112/2025. (III.14.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt, hogy a TOP PLUSZ-1.2.1-21-KO1-2022-00068 azonosítószámú „Közösségi- és zöldinfrastruktúra Kisbéren” elnevezésű pályázat, valamint a TOP\_PLUSZ-2.1.1-21-KO1-2022-00007 azonosítószámú, Energetikai korszerűsítés Kisbéren elnevezésű pályázat keretében az alábbi cégeket/vállalkozókat kérje fel ajánlattételre műszaki feladatok ellátására:

* PARTNER Mérnöki Iroda Kft. (székhelye: 2800 Tatabánya, Bárdos lakópark 2/c. fsz. 3.)
* VIAR STUDIO Kft. (2095 Pilisszántó Béke u. 57.)
* MeViTo Mérnökiroda Kft. (2085 Pilisvörösvár, Harcsa köz 1.)
* Bricoll Kft. (2903 Komárom, Jászai Mari utca 22/A.)
* Sándor László (8083 Écs, Hegyalja u. 41.)
* Ambrus Balázs (2800, Tatabánya, Vértes utca 12.)
* Páll Ákos István (2890 Tata, Lóverseny utca 11.)
* Páll András János (2890 Tata, Bottyán János utca 12.)
* Varga Mihály József (2800 Tatabánya, Farkastó utca 60.
* Varga-Kantár Judit (2900 Komárom, Klapka György út 52. II/21.)
* Mogyorósi László (2870 Kisbér, Kossuth L. u. 63.)

Utasította a Kisbéri Közös Önkormányzati Hivatalt, hogy a beérkezett ajánlatokat a következő Műszaki Bizottsági ülésre készítse elő.

Az ajánlatok bekérése megtörtént.

**114/2025. (III.14.) KVÖKt. határozat:**

A képviselő-testület ezen határozatában utasította a Kisbéri Közös Önkormányzati Hivatalt, hogy Kisbér város honlapjára - a nyílt képviselő-testületi ülésekről készült jegyzőkönyv feltöltésén kívül - a határozati kivonatok annak meghozatalát követő 1 héten belül kerüljenek közzétételére.

Ezen döntésnek megfelelően a nyílt határozati kivonatok feltöltésre kerültek/kerülnek Kisbér város honlapjára.

**116/2025. (III.14.) KVÖKt. határozat:**

A képviselő-testület ezen határozatában megtárgyalta a Széchenyi utca fásítására vonatkozó lakossági bejelentést, melyről a későbbiekben kíván érdemben döntést hozni.

A bejelentő tájékoztatása megtörtént.

**118/2025.(III.14.) KVÖKt. határozat:**

A képviselő-testület ezen határozatában tulajdonosi hozzájárulását adta ahhoz, hogy a Kisbéri Horgász Egyesület a Zöldmalmi-tó melletti kis fahidat helyreállítsa, akként, hogy személygépjárművel ne lehessen áthaladni rajta. Egyúttal köszönetét fejezte ki a híd helyreállításáért.

A tulajdonosi hozzájárulás kiadása megtörtént.

**131/2025. (III.31.) KVÖKt. határozat:**

A képviselő-testület e határozatában a 2025.03.31.-i rendkívüli képviselő-testületi ülés napirendjét fogadta el.

A napirendek megtárgyalásra került.

**134/2025. (III.31.)** **KVÖKt. határozat:**

A képviselő-testület e határozatában a sajtóreferens- és kommunikációs feladatok ellátására pályázatot írt ki a korábban kiírt tartalommal egyezően akként, hogy a pályázat kiírásának időpontja 2025. április 01. napja.

A pályázat elbírálásának határideje: 2025. április 23. napja 16:00.

Utasította a Kisbéri Közös Önkormányzati Hivatalt a fenti feltételeket tartalmazó pályázati kiírás előkészítésére, valamint annak helyben szokásos módon való meghirdetésére.

A fenti feltételeket tartalmazó pályázat kiírásra került.

**Tisztelt Képviselő-testület!**

Kérem a lejárt határidejű határozatok végrehajtásáról szóló jelentésem elfogadását.

Kisbér, 2025. április 10.

**Sinkovicz Zoltán**

polgármester